b'\n_START_ARTICLE_\nKeson (in\xc5\xbeenirstvo)\n_START_PARAGRAPH_\nKeson predstavlja trdno komoro, ki se spusti v vodo ali vkoplje v tla, da se lahko izvajajo gradbena dela pod vodo._NEWLINE_Keson je sestavljen iz osnovne komore, v kateri se izvajajo gradbena dela pod povr\xc5\xa1ino vode ali v tleh s podtalnico in prehodne komore, v kateri se delavci pred za\xc4\x8detkom dela postopoma prilagajajo komprimiranemu zraku, vse do izena\xc4\x8denja s pritiskom v osnovni komori. Po izhodu iz osnovne komore se izvaja postopna dekompresija (zmanj\xc5\xa1anje pritiska) vse do izena\xc4\x8denja s pritiskom zunanjega zraka. Da bi prepre\xc4\x8dili prodor vode v osnovno komoro kesona, se vpihava komprimiran zrak, katerega pritisk je enak pritisku vode na globini izvajanja del._NEWLINE_\xc4\x8cas dekompresije je najbolj kriti\xc4\x8dno obdobje bivanja v kesonu.\n_START_SECTION_\nTipi\n_START_PARAGRAPH_\nPoznamo \xc5\xa1tiri osnovne tipe kesonov: prefabriciran keson, odprt keson, keson s komprimiranim zrakom in monolitni keson.\n_START_SECTION_\nPrefabriciran keson\n_START_PARAGRAPH_\nPrefabriciran keson je monta\xc5\xbena betonska \xc5\xa1katla (ima stranice in dno) in se postavi na pripravljeno podlago. Ko je na mestu, se napolni z betonom, da bi postala del trajne gradnje kot temelj za mostni steber. Votle betonske konstrukcije plavajo, tako da je keson treba z balastom potopiti ali zasidrati, dokler ga ni mogo\xc4\x8de zapolniti z betonom. Nastavljivi sidrni sistemi, skupaj z GPS navigacijo omogo\xc4\x8dajo in\xc5\xbeenirjem postaviti \xc5\xa1katlo kesona zelo natan\xc4\x8dno.\n_START_SECTION_\nOdprt keson\n_START_PARAGRAPH_\nOdprt kesona je podoben prefabriciranemu kesonu, le da nima spodnje ploskve. Primeren je za uporabo v mehkih glinah (v nekaterih re\xc4\x8dnih posteljah), vendar ne tam kjer lahko pride do velikih ovir v terenu. Odprti keson, ki se uporablja v mehkih tleh ali visoki podtalnici, kjer je izkopavanje odprtih jarkov neprakti\xc4\x8dno, se lahko uporablja tudi za namestitev globokih ja\xc5\xa1kov, za \xc4\x8drpalne postaje in izvedbo jame za mikro tuneliranje, dviganje cevi in druge operacije._NEWLINE_Keson se potopi pod lastno te\xc5\xbeo, z betonom ali balastno vodo ali pa s hidravli\xc4\x8dnimi priklju\xc4\x8dki. Vodilni rob v kesonu je nagnjen navzven pod ostrim kotom za pomo\xc4\x8d pri potopitvi v navpi\xc4\x8dni smeri. Obi\xc4\x8dajno je narejen iz jekla. Rob je na splo\xc5\xa1no \xc5\xa1ir\xc5\xa1i od kesona za zmanj\xc5\xa1anje trenja. Vodilni rob je lahko zalo\xc5\xbeen z bentonitom, ki v vodi nabrekne, stabilizira posedanje tako, da izpolni depresije in praznine. Odprt keson se lahko napolni z vodo med potopom.\n_START_SECTION_\nKeson s komprimiranim zrakom\n_START_PARAGRAPH_\nKeson s komprimiranim zrakom ima prednost, saj zagotavlja suhe delovne pogoje, kar je bolje za izdelavo betona. Prav tako je zelo primeren tudi za temelje, za katere lahko druge metode povzro\xc4\x8dajo posedanje sosednjih objektov.\n_START_SECTION_\nMonolitni keson\n_START_PARAGRAPH_\nMonolitni keson (ali preprosto monolit) je ve\xc4\x8dji kot pri drugih vrstah kesonov, vendar podoben odprtemu kesonu. Tak\xc5\xa1ne pogosto najdemo v pristani\xc5\xa1kih zidovih, kjer je potrebna odpornost na udarce ladij.\n_START_SECTION_\nKeson za dvig ladij\n_START_PARAGRAPH_\nBeseda keson se uporablja tudi kot sinonim za z vodo napolnjeno korito kot del zapornice, dvigala za ladje in strmine, v kateri \xc4\x8dolni in ladje po\xc4\x8divajo, medtem ko se dvigajo iz enega dela kanala na nadmorsko vi\xc5\xa1ino v drug del.\n_START_SECTION_\nSistem za prezra\xc4\x8devanje\n_START_PARAGRAPH_\nBeseda keson se uporablja tudi kot ime za vodotesno ohi\xc5\xa1je za prezra\xc4\x8devanje filtrov v objektih, kjer ravnajo z nevarnimi snovmi. Ohi\xc5\xa1je ima navadno na vrhu predelek za predfilter in predel na ni\xc5\xbeji stopnji za filtrski element z visokim izkoristkom. Tako ima lahko ve\xc4\x8d sklopov predelov. Ohi\xc5\xa1je ima tesnjena dostopna vrata, ki omogo\xc4\x8dajo spremembo filtrirnih elementov. Ohi\xc5\xa1je je obi\xc4\x8dajno opremljeno s priklju\xc4\x8dnimi to\xc4\x8dkami, ki se uporabljajo za testiranje u\xc4\x8dinkovitosti filtrov in spremljanje sprememb.'